EkBass/fiwiki-20250220-pages-articles huggingface dataset:
Jacques Borlée

Jacques Borlée (s. 27. syyskuuta 1957 Kisangani, Kongon demokraattinen tasavalta) on belgialainen yleisurheilija, joka kilpaili pikajuoksussa. Hän on valmentanut lapsiaan Jonathania, Keviniä, Dylania ja Oliviaa. Jacques osallistui olympialaisiin kerran, vuonna 1980. Tuolloin hän selvisi puolivälieriin saakka 400 metrin juoksussa. Borlée voitti arvokisoissa yhden mitalin, hopeaa 200 metriltä sisäratojen EM-kisoissa 1983. Hän voitti maansa mestaruuden yhteensä kahdeksan kertaa vuosina 1977-1984. Mestaruuksista kaksi tuli 100 metriltä, neljä 200 metriltä, yksi 400 metriltä ja yksi 400 metrin aitajuoksusta. == Henkilökohtaiset ennätykset == * 400 m: 45,4 s (1979) * 100 m: 10,49 (1983) * 200 m: 20,95 (1979) == Lähteet == Luokka:Belgialaiset pikajuoksijat Luokka:Belgialaiset 400 metrin aitajuoksijat Luokka:Yleisurheiluvalmentajat Luokka:Vuonna 1957 syntyneet Luokka:Elävät henkilöt
Kiikalan kirkko

thumb|right|Kiikalan kirkko, sankarihaudat: Kunnia Herralle Taivaan ja maan tämäkin hauta kertovi kirkkauttaan. Vaikka ihminen ei kyllä tajuta voi sitä siunausta minkä kärsimys toi. Kiikalan kirkko on Salon seurakunnan kirkko Kiikalassa Salossa. Kirkko on Kiikalan seurakunnan kolmas ja se on rakennettu vuonna 1859. Puurakenteinen kirkko on tyyliltään uusgoottilainen pitkäkirkko. Kolminivelinen kellotapuli on vuodelta 1800. Nykyisen kirkon valmistuessa vuonna 1859 kellot siirrettiin siitä kirkon länsitorniin. ==Lähteet== ==Aiheesta muualla== * Luokka:Kiikala Luokka:Salon kirkkorakennukset Luokka:Suomen puiset pitkäkirkot Luokka:Suomen 1850-luvulla rakennetut kirkot
Muurlan kirkko

Muurlan kirkko on Salon seurakunnan kirkko Muurlassa Salossa. Nykyinen kirkko rakennettiin vuonna 1835; sitä edeltänyt saarnahuone oli vuodelta 1741. Tyypiltään kirkko on suorakaiteen muotoinen, torniton puinen pitkäkirkko, jonka sivuilta ulkonevat matalammat kylkiäiset, sakaristo ja eteinen. Kaksinivelinen kellotapuli on vuodelta 1819. Kirkon sankaripatsas on kuvanveistäjä Jussi Vikaisen pronssiveistos vuodelta 1954.Sankarihautausmaiden perinne, hoito ja kunnostus s. 4, Museovirasto thumb|Muurlan kirkko, sankarihaudat Isänmaan puolesta. ==Lähteet== ==Aiheesta muualla== * Luokka:Salon kirkkorakennukset Kirkko Luokka:Suomen puiset pitkäkirkot Luokka:Suomen 1830-luvulla rakennetut kirkot
Walter McFadden

Walter McFadden, Jr. (s. 21. tammikuuta 1987 Hollywood, Florida) on yhdysvaltalainen entinen amerikkalaisen jalkapallon pelaaja, pelipaikaltaan kulmapuolustaja. McFadden pelasi neljä ottelua NFL-liigassa Oakland Raidersin joukkueessa kaudella 2010. McFaddenin vanhemmat ovat Ella ja Walter McFadden. Hänen nuorempi veljensä Bryant McFadden on myös pelannut NFL:ssä. Oakland Raiders varasi McFaddenin vuonna 2010 varausnumerolla 138. Tätä ennen hän pelasi Auburnin yliopiston joukkueessa. McFadden pelasi neljä ottelua Oaklandissa kaudella 2010. Kauden 2011 alussa hänen sopimuksensa purettiin. Tämän jälkeen hän kävi kokeilemassa Jacksonville Jaguarsissa, Cincinnati Bengalsissa ja Pittsburgh Steelersissä vuosina 2011 ja 2012 mahtumatta kuitenkaan yhdenkään joukkueen kokoonpanoon. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1987 syntyneet Luokka:Elävät henkilöt
Mellilän kirkko

Mellilän kirkko on Loimaan seurakunnan kirkko Mellilässä Loimaalla. Se sijaitsee Niinijoen varressa pari kilometriä Mellilän taajamasta ylävirtaan päin. Kirkko on rakennettu vuosina 1824–1825. Tyypiltään kirkko on puinen, päätytornillinen ristikirkko. Alttaritaulun on maalannut Edwin Lydén vuonna 1912. Mellilän kirkon sankaripatsas on kuvanveistäjä Jussi Vikaisen käsialaa vuodelta 1951. Mellilä Church 3.JPG|Kirkko on hautausmaan itäpuolella. Mellilä Church 4.JPG|Tyyliltään yksinkertaisen kirkon tornin yläosa on monikulmainen. Mellilän sh 2011.JPG|Kirkko ja sankarihaudat kesällä 2011 _Ei kukaan meistä elä itsellensä eikä kuole itsellensä_ == Lähteet == == Aiheesta muualla == Luokka:Loimaan kirkkorakennukset Luokka:Loimaan historia Luokka:Mellilä Luokka:Suomen puiset ristikirkot Luokka:Suomen 1820-luvulla rakennetut kirkot
Johann Grugger

Johann ”Hans” Grugger (s. 13. joulukuuta 1981) on itävaltalainen alppihiihtäjä. Hän edustaa WSV Bad Hofgastein -seuraa. Ensimmäisen kerran hän kilpaili maailmancupissa Lake Louisen syöksylaskussa vuonna 2003. Samassa kisassa Grugger otti myös ensimmäiset pisteensä sijoittumalla seitsemänneksi. Maailmancupissa hän on sijoittunut yhdeksän kertaa kolmen parhaan joukkoon, joista voittoja hänellä on neljä. Bormion MM-kilpailuissa 2005 hän oli syöksylaskussa yhdeksäs. Grugger loukkaantui vakavasti 20. tammikuuta 2011 Kitzbühelin Hahnenkammissa. Hän kaatui syöksylaskuharjoituksissa ja löi päänsä ja rintakehänsä rinteeseen ja menetti tajuntansa. Hänelle tehtiin välittömästi aivoleikkaus ja hänet vaivutettiin koomaan. Grugger heräsi koomasta 31. tammikuuta 2011. == Lähteet == == Aiheesta muualla == *Johann Gruggerin kotisivut Luokka:Itävaltalaiset alppihiihtäjät Luokka:Vuonna 1981 syntyneet Luokka:Elävät henkilöt
James Stinson

James Stinson on australialainen metallimuusikko, joka on toiminut mm. yhtyeiden Dimmu Borgir ja The Kovenant kitaristina. Hänen taiteilijanimensä Astennu on otettu egyptiläisen mytologian olennosta. ==Diskografia== Lord Kaos *Thorns of Impurity (Warhead Records, 1996) Dimmu Borgir *Godless Savage Garden (Nuclear Blast, 1998) *Spiritual Black Dimensions (Nuclear Blast, 1999) The Kovenant *Nexus Polaris (Nuclear Blast, 1998) Nocturnal Breed (vierailija) *Aggressor (Hammerheart Records, 1997) *Triumph of the Blasphemer (Hammerheart Records, 1998) Carpe Tenebrum *Majestic Nothingness (Head Not Found, 1997) *Mirrored Hate Painting (Head Not Found, 1999) *Dreaded Chaotic Reign (Hammerheart Records, 2002) == Aiheesta muualla == * Luokka:Dimmu Borgirin jäsenet Luokka:Australialaiset kitaristit Luokka:Syntymävuosi puuttuu Luokka:Elävät henkilöt
Kicking Bird

Kicking Bird oli kiowa-intiaanien päällikkö. Hän nousi 1860-luvulla kiowien eri ryhmien ylimmäksi päälliköksi vuosikymmeniä virkaa hoitaneen Dohasanin kuoleman jälkeen. Kicking Bird tunnettiin lähinnä rauhanasioiden puolestapuhujana, ja hän jakoi ylipäällikön paikan yhdessä Lone-Wolfin kanssa, joka hoiti tehtävää sotapäällikön ominaisuudessa. Kicking Bird ei ollut puhdasverinen kiowa. Hänen isoisänsä oli jo poikana siepattu heimoon ja adoptoitu kiowiin. Mooney s.217. Kicking Birdin omakielinen nimi oli Tené- angópte, ja hänet tunnettiin myös nimiellä Striking Eagle. Hän ansaitsi mainetta nuorena soturina, mutta siirtyi varttuneempana hoitamaan yhä enemmän rauhanasioita kiowien ja liittovaltion hallituksen virkamiesten välillä. Vuonna 1870 Kicking Birdin hyvät välit Yhdysvaltoihin aiheuttivat tyytymättömyyttä hänen kansassaan. Nuoret uhmakkaat soturit tuomitsivat hänet pelkuriksi. Näyttääkseen väitteet valheellisiksi Kicking Bird keräsi sadan soturin ryhmän ja haastoi Red Riverin takana olevan linnakkeen sotilaat mukaan taisteluihin. Osoitettuaan kykynsä sodanjohtajana Kicking Bird sotureineen palasi takaisin reservaattiinsa. Myöhemmin hän hyvitti tätä tekoaan, ja pyrki rakentamaan uudelleen hyvät suhteet amerikkalaisiin. Vuonna 1874 käyty Red Riverin sota jäi kiowien viimeiseksi suureksi kapinaksi Yhdysvaltoja vastaan. Kicking Bird onnistui vaikutusvaltansa avulla vetämään taisteluista pois osan kansastaan, osan jatkaessa sotatoimia Lone-Wofin ja "pahaksi päälliköksi" mainitun Maman-tin johtamina. Kun kiowat Lone-Wolfin johdolla antautuivat seuraavan vuoden helmikuussa, sai Kicking Bird Yhdysvalloilta suuren kunnian. Hänet valittiin Washingtonissa kaikkien kiowien ylipäälliköksi ja tässä ominaisuudessa hän sai valita Floridaan Fort Marionin vankilaan lähtevät sotarikolliset. Niin Lone-Wolf kuin Maman-tikin kuuluivat tähän vankeuteen lähtevien listaan, jossa muutamien alipäälliköiden lisäksi oli edustettuna joitakin sotureita ja meksikolaisia vankeja. Mooney s.215. Hieman myöhemmin Kicking Bird ratsasti 26 kahlitun kiowa-vangin eteen. Huhtikuun lopulla kahlittuna vankkureihin työnnetty ja noitamiehen yliluonnollisista kyvyistään tunnettu Maman-ti jätti Kicking Birdille pahaenteiset jäähyväiset: "Et elä enää kauan. Tulet näkemään sen!" Price s.59. Sturtevant s.233. Mamantin ennustus kävi toteen noin viikkoa myöhemmin, sillä 4\. toukokuuta 1875 Kicking Bird lyyhistyi maahan juotuaan kupillisen kahvia. Lääkärintutkimuksessa hänen elimistöstään löytyi tappavaa myrkkyä, strykniiniä, mutta kiowat uskoivat, että Kicking Bird noiduttiin kuoliaaksi. Teon tekijänä pidettiin Maman-tia, joka kuoli muutama kuukausi tämän tapauksen jälkeen. ==Lähteet== *Mooney, James Calendar History Of The Kiowa Indians, Kessinger Publishing, 2010, ISBN 1428647953 *Price, Michael & Turner, George Cruel Plains, Rogers Publishing and Consulting, 2007, ISBN 9780979669811 *Sturtevant, Willbur Carbine and Lance: Story of Old Fort Still, University Oklahoma Press, ISBN 9780806118567 ===Viitteet=== Luokka:Yhdysvaltalaiset intiaanipäälliköt
Yläneen kirkko

__NOTOC__ Yläneen kirkko (ruots. Yläne kyrka) on Pöytyän seurakunnan kirkko Yläneellä Pöytyällä. Vuonna 1782 valmistuneen kirkon on suunnitellut Mikael Piimänen. Kirkko on pyhitetty Pyhälle Olaville. Tyypiltään se on puinen pitkäkirkko, jonka seinät ovat korkeat ja katto keskiaikaisten kirkkojen kattoja tyyliltään muistuttava jyrkkä paanukatto. Kellotapuli on kirkon yhteydessä sen läntisenä tornina. Tornin päätteenä oleva kellohuone on kahdeksankulmainen ja varustettu sipulikupolilla. Kirkon seinät on maalattu punamullalla. Kirkko ja siihen liittyvät korkea kiviaita ja lehtevä kirkkotarha hallitsevat ympäröivää maisemaa. Vaikka kirkkosali on useaan otteeseen uudistettu, ulkoa kirkko on säilynyt rakennusajankohtansa asussa. Kirkosta muutaman sadan metrin päässä sijaitsee vuonna 1877 rakennettu pappila, jossa on asunut muun muassa kirjailija Martti Haavio. Kirkosta, kirkkomaasta ja pappilasta rakennuksineen muodostuva kokonaisuus on Museoviraston vuonna 2009 julkistamassa inventoinnissa määritelty yhdeksi Suomen valtakunnallisesti merkittävistä rakennetuista kulttuuriympäristöistä. == Kuvia == Yläne Church 06.JPG|Alttaritaulu on Johan Zacharias Blackstadiuksen signeeramaton työ vuodelta 1874 ja se esittää Jeesuksen ristiltä ottamista. Yläne Church 01.JPG|Osin säilyneet Bror Axel Thulén vuonna 1888 rakentamat 14-äänikertaiset mekaaniset urut. Ne on restauroitu 2007. Yläne Church 16.JPG|Kellotorni on tyypillistä lounaissuomalaista mallia: kahdeksankulmainen kellohuone ja sipulikupoli. Yläne sh 2012.JPG|Sotien 1939 - 1944 sankarihaudoilla on Jussi Vikaisen punagraniittinen Rauhan enkeli. == Lähteet == == Aiheesta muualla == Luokka:Yläne Luokka:Pöytyän rakennukset ja rakennelmat Luokka:Varsinais-Suomen kirkkorakennukset Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen puiset pitkäkirkot Luokka:Suomen 1700-luvulla rakennetut rakennukset ja rakennelmat
Lee Ryan

Lee Ryan (s. 17. kesäkuuta 1983 Chatham, Kent) on englantilainen laulaja- lauluntekijä, näyttelijä ja brittiläisen poikabändi Bluen jäsen. ==Elämäkerta== ===Nuoruus=== Ryan syntyi Chathamissa, Kentin kreivikunnassa Englannissa. Hänen vanhempansa erosivat kun hän oli viisivuotias. Ryan asui enimmäkseen äitinsä, siskonsa Gemman ja isoäitinsä kanssa. Viisivuotiaana Ryanilla todettiin lukihäiriö. Hän kävi Chatham Grammar School for Boys –koulua, jonka jälkeen hän siirtyi taidekouluihin kuten Sylvia Young Theatre School ja Italia Conti Academy of Theatre Arts -kouluja. ===Blue=== Ryan on poikabändi Bluen jäsen. Elokuussa 2005 Blue hajosi Sir Elton Johnin ehdottamia soolouria varten. Bluen jäsenet palasivat yhteen 28. huhtikuuta 2009. ===2005: Sooloura=== Ryan julkaisi ensimmäisen singlensä ”Army of Lovers” 18. heinäkuuta 2005. Hän julkaisi ensimmäisen albuminsa Lee Ryan 1. elokuuta 2005 ja saman vuoden lokakuussa hän julkaisi toisen singlensä ”Turn Your Car Around”. Tammikuussa 2006 Ryan julkaisi kolmannen singlensä ”When I Think of You”. Myöhemmin hän julkaisi vielä kaksi muuta kappaletta, joista ”Real Love” kuullaan elokuvan Ice Age 2 - Jäätikkö sulaa lopputeksteissä. Ryan myös lainasi äänensä hirvelle elokuvan brittiversiossa. ”How Do I” julkaistiin Ryanin Internet-sivulla hänen ohjaamansa videon muodossa. ==Julkaisut== ===Albumit=== *Lee Ryan (2005) *Confessions (2010) ===Singlet=== *"Army of Lovers", "Turn Your Car Around", "When I Think of You" (2005) *"Real Love" (2006) *"Reinforce Love" (2007) *"I Am Who I Am/Secret Love" (2010) Luokka:Brittiläiset laulaja-lauluntekijät Luokka:Vuonna 1983 syntyneet Luokka:Elävät henkilöt
Ratsastus kesäolympialaisissa 1932

Vuoden 1932 kesäolympialaisten ratsastus järjestettiin 10. elokuuta - 13\. elokuuta 1932 Los Angelesissa, Yhdysvalloissa. Tämä oli kuudes kerta kun laji oli mukana olympialaisten ohjelmassa. Mukana oli 31 osanottajaa kuudesta eri maasta. Tapahtumia oli kuusi, joista yksi peruttiin, koska kyseiseen tapahtumaan ei osallistunut osallistujia. ==Mitalistit== Tapahtuma Kultaa Hopeaa Pronssia Kouluratsastus Xavier Lesage, Taine Charles Marion, Linon Hiram Tuttle, Olympic Joukkuekouluratsastus Xavier Lesage, Taine Charles Marion, Linon André Jousseaume, Sorelta Bertil Sandström, Kreta Thomas Byström, Gulliver Gustaf Adolf Boltenstern, Ingo Hiram Tuttle, Olympic Isaac Kitts, American Lady Alvin Moore, Water Pat Kenttäratsastus Charles Pahud de Mortanges, Ferdinand Earl Foster Thomson, Jenny Camp Clarence von Rosen, Sunnyside Maid Joukkuekenttäratsastus Earl Foster Thomson, Jenny Camp Harry Chamberlin, Pleasant Smiles Edwin Argo, Honolulu Tomboy Charles Pahud de Mortanges, Marcroix Karel Schummelketel, Duiveltje Aernout van Lennep, Henk Ei pronssimitalistia Estehyppy Takeichi Nishi, Uranus Harry Chamberlin, Show Girl Clarence von Rosen, Empire Joukkue-estehyppy Tapahtuma julistettiin mitätöidyksi, koska yhtäkään joukkuetta ei osallistunut Tapahtuma julistettiin mitätöidyksi, koska yhtäkään joukkuetta ei osallistunut Tapahtuma julistettiin mitätöidyksi, koska yhtäkään joukkuetta ei osallistunut ==Mitalitaulukko== 1\. 2 1 0 3 2\. 1 2 2 5 3\. 1 1 0 2 4\. 1 0 0 1 5\. 0 1 2 3 ==Lähteet== *Equestrianism at the 1932 Los Angeles Summer Games Luokka:Kesäolympialaiset 1932 1932
Digital Living Network Alliance

Digital Living Network Alliance (DLNA) on voittoa tavoittelematon 250 jäsenen kauppajärjestö. Siihen kuuluu matkapuhelin-, viihde-elektroniikka- ja tietokonevalmistajia sekä sisältöpalveluiden tuottajia. Järjestön tavoitteena on yhteistyössä luoda kuluttajille helppokäyttöisiä tapoja jakaa digitaalisia valokuvia, videoita ja musiikkia. Toukokuussa 2010 yli 7 000 laitteelle oli myönnetty "DLNA Certified"-merkintä. DLNA-merkinnällä varustettu laite toimii muiden vastaavalla merkinnällä varustettujen laitteiden kanssa. Tyypillinen käyttökohde on esimerkiksi kannettavassa laitteessa olevan sisällön toistaminen langattomasti WLAN-yhteyden kautta kotiverkkoon liitetyssä DLNA- tuetussa televisiossa. ==Lähteet== Luokka:Kansainväliset järjestöt
King Features Syndicate

King Features Syndicate on yhdysvaltalainen lehdistösyndikaatti. Syndikaatti jakaa sanomalehtistrippejä, palapelejä, kolumneja ja pelejä 5 000 sanomalehdelle ympäri maailmaa. Yhtiön perustivat William Randolph Hearst ja Moses Koenigsberg vuonna 1915. Suomessa ja muissa Pohjoismaissa King Features Syndicaten sarjakuvia jakelee Bulls Presstjänst. == Syndikaatin jakelemia sarjakuvia == * Aku Ankka * Betty Boop * Harald Hirmuinen * Kalle Kehveli * Kippari-Kalle * Masan arkki * Masi * Mustanaamio * Taika-Jim == Lähteet == Luokka:Sarjakuvasyndikaatit
SA-3 (kytkin)

200px|thumb|SA-3 -kytkimet SA-3 on rautatiekalustossa käytettävä automaattikytkin. Kytkin pohjautuu amerikkalaiseen Willison-kytkimeen ja on yhteensopiva sen kanssa. Se otettiin käyttöön alun perin Neuvostoliitossa vuonna 1957. Kytkin onkin laajassa käytössä pääosin entisen Neuvostoliiton alueella. Myös Pohjoismaissa sekä Keski-Euroopassa kytkintä käytetään jonkin verran raskaissa tavarajunissa. SA-3 -kytkimen etuna on sen hyvä vetovoiman kesto. Junapainot eivät käytännössä rajoita sen käyttöä. Matkustajaliikenteessä sen haittana kuitenkin on, että sen kytkentä ei ole välyksetön jolloin vaunujen välit jäävät löysiksi. Sillä on merkitystä matkustajamukavuuden kannalta. Suomessa SA-3 -kytkimellä on 1990-luvulta alkaen varustettu pääasiassa vetokalusto. Vaunuissa käytetään ruuvikytkimiä, jotka mahdollistavat välyksettömän kytkennän. SA-3 on mahdollista kytkeä ruuvikytkimeen erityisen ystävyyssiteen avulla. Lisäksi Sr2-sarjan vetureissa on käytössä Unilink-kytkin, jossa on yhdistetty sekä SA-3- että ruuvikytkin. ==Lähteet== *Seisake.net: SA-3 ja Unilink Luokka:Rautatietekniikka
Surrender (Cristal Snow’n kappale)

Surrender on Cristal Snow’n kappale ja neljäs single toukokuussa 2010 julkaistulta albumilta God You Made Me Wicked. ”Surrender” on Cristal Snow’n, Jukka Kosusen, Heikki Liimataisen ja Jimi Constantinen käsialaa. Sen ovat tuottaneet Heikki Liimatainen ja Jukka Kosunen. ==Julkaisu== ”Surrender” lähetettiin radioille lokakuussa 2010. NRJ:llä single otettiin lämpimpästi vastaan, ja se on viihtynyt myös Top10-toivelistalla. Single julkaistaan digitaalisesti 15. marraskuuta 2010 ja fyysisesti viikolla 48/2010http://dancewindow.fi/2010/11/. EP-levy sisältää ”Surrenderin” lisäksi remixversiot ”Wickedistä”. ==Musiikkivideo== Singlelle kuvattiin musiikkivideo 10. lokakuuta 2010. Musiikkivideo on zombiaiheinen, ja siinä tekee vauhdikkaan cameoroolin poplaulaja Kristiina Wheeler. Videolla vilahtaa myös muun muassa drag-artisti NikoLa sekä Big Brother -sarjan voittanut Sauli Koskinen. Video julkaistiin 29. lokakuuta 2010 suosikki.fi- sivustollahttp://www.suosikki.tv/musa/cristal-snow-surrender . Musiikkivideon kuvasi Cristalin ystävä Laura Haimila. ==Kappaleet== # Surrender # Wicked (MMEN Molov Remix) # Wicked (Lenno Remix) # Wicked (Blue Room Edit) ==Listasijoitukset== Lista Paras sijoitus Suomen virallinen latauslista - Suomen virallinen singlelista - Finnish Dance Charthttp://www.deejaypromo.com/charts.asp?chart=FDC \- ==Lähteet== * Cristal Snow Street Team * Cristal Snow Facebook ===Viitteet=== ==Aiheesta muualla== * Surrender Spotifyssa * Virallinen musiikkivideo Luokka:Vuoden 2010 kappaleet Luokka:Cristal Snow’n kappaleet
The Dead and Dreaming

__NOTOC__ The Dead and Dreaming on nu metal -yhtye Dry Kill Logicin toinen studioalbumi, joka julkaistiin 5. lokakuuta 2004. Maailmanlaajuisen version julkaisi SPV Records. == Kappaleet == Kaikki kappaleet säveltäneet Arcuri, Bozzi ja Rigano, ellei toisin mainittu. # # # # # # # # # # # === Kansainvälinen painos === # * Hindsight == Arvostelut == * AllMusic: AllMusic review == Lähteet == Luokka:Dry Kill Logicin albumit Luokka:Vuoden 2004 albumit
The Golden Apples of the Sun

The Golden Apples of the Sun on Ray Bradburyn vuonna 1953 ilmestynyt novellikokoelma. Alkuperäinen laitos sisältää 22 novellia. == Sisältö == * The Fog Horn (1952. suom. Sumusireeni kokoelmassa Varhaiset varjot) * The Pedestrian (1951) * The April Witch (1951, suom. Huhtikuun noita samannimisessä kokoelmassa) * The Wilderness (1952) * The Fruit at the Bottom of the Bowl (1948, suom. Hedelmät kulhon pohjalla kokoelmassa Huhtikuun noita) * Invisible Boy (1945, suom. Näkymätön poika kokoelmassa Huhtikuun noita) * The Flying Machine (1953) * The Murderer (1953) * The Golden Kite, The Silver Wind (1953) * I See You Never (1947) * Embroidery (1951) * The Big Black and White Game (1945) * A Sound of Thunder (1952, suom. Ukkosen jyrähdys Aikakone- lehdessä) * The Great Wide World Over There (1953) * Powerhouse (1948) * En La Noche (1952) * Sun and Shadow (1953) * The Meadow (1947) * The Garbage Collector (1953) * The Great Fire (1949) * Hail and Farewell (1953) * The Golden Apples of the Sun (1953, suom. Auringon kultaiset omenat kokoelmassa Toiset taivaat) == Aiheesta muualla == * Deborah J. Brannon: The Golden Apples of the Sun . Green Man Review. Luokka:Vuoden 1953 kirjat Luokka:Yhdysvaltalaiset novellikokoelmat Luokka:Tieteisnovellikokoelmat
Vuorisara

Vuorisara (Carex montana) on patjamaisia kasvustoja muodostava, Euroopassa kasvava sarakasvi. Suomesta laji on löydetty viimeksi 1800-luvulla. == Ulkonäkö ja koko == thumb|vasen|220px|Vuorisaran tähkä. Vuorisara on mätästävä, lyhytrönsyinen ja kasvaa 5–30 cm korkeaksi. Sen varret ovat usein alaskaartuvia ja varsien tyvitupet tavallisesti viininpunaisia, myöhemmin säikeiksi hajoavia. Harmahtavanvihreät lehdet ovat 2 mm leveitä ja varren pituisia. Kuolleet lehdet säilyvät pitkään vaaleaksi kulottuneina. Alimman tähkän tukilehti on kalvomainen ja tupeton. Hedetähkä on tavallisesti perätön. Emitähkiä on 1–3 kappaletta ja ne ovat soikeita, 6–15 mm pitkiä ja lähekkäin. Tähkäsuomut ovat tylpähköjä, tummanpunaruskeita, vain kapealti kalvolaitaisia ja kärkiosaltaan risalaitaisia. Pullakot ovat vihertävänruskeita, kapean päärynänmuotoisia, suonettomia ja tiheään lyhytkarvaisia, Pullakoiden suuodat ovat lyhyitä. Vuorisara kukkii kesäkuussa.Retkeilykasvio 1998, s. 567. Vuorisara muistuttaa läheisesti kanervisaraa (C. ericetorum) ja virnasaraa (C. pilulifera).Kettunen 1997, s. 104. == Levinneisyys == Vuorisaraa tavataan Pyreneiltä itään läpi Keski- ja Itä-Euroopan Keski-Venäjälle saakka. Etelässä levinneisyysalue ulottuu Pohjois-Italiaan ja Balkanin niemimaalle, pohjoisessa Britteinsaarille, Tanskaan, Etelä-Ruotsiin ja Baltiaan. Lisäksi Tyynenmeren rannikolla Mantšuriassa kasvaa lajin toista muunnosta: C. montana var. manshuriensis.Den virtuella floran: Lundstarr Viitattu 27.9.2010. Suomessa vuorisaran tiedetään kasvaneen 1850-luvulla Ahvenanmaalla ainakin Hammarlandissa. Epävarmoja havaintoja on myös Turusta, viimeisin vuodelta 1883. == Elinympäristö == Vuorisara kasvaa kuivilla rinneniityillä, metsänreunoissa ja valoisissa lehtometsissä. == Lähteet == * Kettunen, Taina: Vuorisara. Teoksessa Uhanalaiset kasvimme. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 104. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * Kasviatlas 2022: Vuorisaran (Carex montana) levinneisyys Suomessa. Luokka:Sarat Luokka:Suomesta hävinneet lajit
A Medicine for Melancholy

A Medicine for Melancholy on Ray Bradburyn vuonna 1959 ilmestynyt novellikokoelma. == Suomennetut novellit == * Fever Dream (1948, suom. Kuumeuni kokoelmassa Varhaiset varjot) * Dark They Were, and Golden-Eyed (1949, suom. He olivat tummia ja kultasilmäisiä kokoelmassa Toiset taivaat) * Here There Be Tygers (1951, suom. Täällä lie tiikereitä kokoelmassa Toiset taivaat) Luokka:Vuoden 1959 kirjat Luokka:Yhdysvaltalaiset novellikokoelmat Luokka:Tieteisnovellikokoelmat
Dark Carnival

Dark Carnival on Ray Bradburyn vuonna 1947 ilmestynyt ensimmäinen novellikokoelma. Kokoelman 27 novellista 15 julkaistiin myöhemmin kokoelmassa Lokakuun maa, osin uudelleenkirjoitettuina. Lokakuun maa -kokoelmassa julkaistiin novellit ”Jonon seuraava”, ”Luuranko”, ”Purkki”, ”Järvi”, ”Sanantuoja”, ”Pikku salamurhaaja”, ”Väkijoukko”, ”Vieteriukko”, ”Viikate”, ”Einar-setä”, ”Tuuli”, ”Yläkerran mies”, ”Oli kerran eukko”, ”Viemäri” ja ”Kotiinpaluu”. Varhaiset varjot -kokoelmassa ovat ilmestyneet suomeksi novellit ”Hautakivi” (The Tombstone, 1945), ”Kuollut mies” (The Dead Man, 1945), ”Matkaaja” (The Traveler, 1946), ”Hymyileviä ihmisiä” (The Smiling People, 1946), ”Leikitään 'myrkkyä'” (Let's Play 'Poison', 1946), ”Yö” (The Night, 1946), ”Arkku” (The Coffin, 1947) ja ”Kuumeuni” (Fever Dream, 1948). Novelli ”Urakoitsija” (The Handler, 1947) on julkaistu suomeksi teoksessa Outoja tarinoita 1. Luokka:Vuoden 1947 kirjat Luokka:Kauhunovellikokoelmat Luokka:Yhdysvaltalaiset novellikokoelmat
10cc (albumi)

10cc on englantilaisen rockyhtye 10cc:n ensimmäinen albumi. Se äänitettiin Stockportissa Strawberry Studiolla, jonka osa-omistaja kitaristi Eric Stewart oli. Levy julkaistiin Jonathan Kingin omistamalla UK Records -levymerkillä heinäkuussa 1973. Albumi oli Britti-listan nro 36 syyskuussa 1973, listoilla yhteensä 5 viikkoa. Levyltä löytyy mm. UK-ykköshitti "Rubber Bullets". Joissakin julkaistuissa LP/CD -versioissa on eri kappalejärjestys. == Kappaleet == A-puoli # # # # # B-puoli # # # # # == Kokoonpano == * Graham Gouldman (basso, kitarat, laulu, lyömäsoittimet) * Eric Stewart (soolokitara, slidekitara, moog, laulu) * Kevin Godley (rummut, lyömäsoittimet, laulu) * Lol Creme (kitarat, piano, syntetisoija, mellotron, lyömäsoittimet, laulu) Luokka:Vuoden 1973 albumit Luokka:Vuoden 1973 esikoisalbumit Luokka:10cc:n albumit
Varhaiset varjot

Varhaiset varjot on suomalainen valikoima Ray Bradburyn varhaisia kauhunovelleja muita vuosilta 1944–1951. Bradburyn kauhutarinoita ilmestyi 1940-luvulla etenkin Weird Tales -lehdessä. Bradbury kokosi näitä novelleja esikoisteokseensa Dark Carnival, jonka julkaisi Arkham Housen vuonna 1947. Bradbury ei ole sallinut Dark Carnivalista uusintapainosta lukuun ottamatta yhtä rajoitetun painoksen erikoisjulkaisua, koska kirjoitti novellit osin uudelleen. Suurin osa Dark Carnivalin novelleista ilmestyi osin uudelleenkirjoitettuna kokoelmassa Lokakuun maa ja eräissä myöhemmissä alkukielisissä kokoelmissa. Varhaiset varjot -kokoelman rikosnovellit Vihani polttaa! (1944) ja Sokerikallo (1948) ilmestyivät alkukielellä rikoslukemistoissa, minkä jälkeen ne on julkaistu kokoelmassa A Memory of Murder vuonna 1984. Novellin Yö (1946) Bradbury julkaisi osana vuonna 1957 ilmestynyttä romaania Dandelion Wine. Varhaiset varjot on toimittanut Markku Sadelehto ja kokoelman novellit ovat suomentaneet Sari Kallioinen ja Anita Puumalainen. Kirjan nimi on Bradburyn itsensä ehdottama. Teos ilmestyi WSOY:n Fan-sarjassa, jossa julkaistiin genrekirjallisuutta pehmeäkantisina niteinä. Toinen Bradburyn kokoelma sarjassa oli tieteisnovelleja sisältävä Toiset taivaat. == Sisältö == * Vihani polttaa! (It Burns Me Up!, 1944) * Hymyileviä ihmisiä (The Smiling People, 1946) * Maailmanpyörä (The Black Ferris, 1948) * Yö (The Night, 1946) * Kirkuva nainen (The Screaming Woman, 1951) * Leikitään 'myrkkyä' (Let's Play 'Poison', 1946) * Kuollut mies (The Dead Man, 1945) * Naiset (The Women, 1948) * Sokerikallo (The Candy Skull, 1948) * Arkku (The Coffin, 1947) * Hautakivi (The Tombstone, 1945) * Matkaaja (The Traveler, 1946) * El día de muerte (El día de muerte, 1947) * Kuumeuni (Fever Dream, 1948) * Lokakuun leikki (The October Game, 1948) * Pam! Sinä kuolit! (Bang! You're Dead!, 1944) * Tarkkailijat (The Watchers, 1945) * Sumusireeni (The Fog Horn, 1951) == Lähteet == Luokka:Markku Sadelehdon toimittamat kirjat Luokka:Suomalaiset kauhunovellikokoelmat Luokka:Vuoden 1992 kirjat
Iván González

Iván González López (s. 15. helmikuuta 1988 Torremolinos, Espanja) on espanjalainen jalkapalloilija. Hän edustaa espanjalaista Real Madrid Castillaa ja on pelipaikaltaan laita- tai keskuspuolustaja. == Seurajoukkueura == González on kotikaupunkinsa Málagan kasvatti. Ensiesiintymisensä edustusjoukkueessa hän teki 22. marraskuuta 2009 ottelussa Zaragozaa vastaan. Samaisessa ottelussa hän teki myös ensimmäisen maalinsa joukkueessa. Kauden 2009–2010 edetessä hän nousi joukkueensa puolustuspään luottopelaajaksi ja herätti kiinnostusta muun muassa Real Madridissa, Atlético Madridissa, Liverpoolissa ja Hull Cityssä.Real Madrid, Atletico tracking Malaga defender Ivan Gonzalez tribalfootball. Viitattu 27.9.2010.Liverpool target Malaga central defender Ivan Gonzalez IMScouting. Viitattu 27.9.2010. == Lähteet == == Aiheesta muualla == * Gonzálezin esittely Málagan kotisivustolla * Gonzálezin tilastot BDFutbol -sivustolla Luokka:Espanjalaiset jalkapalloilijat Luokka:Vuonna 1988 syntyneet Luokka:Elävät henkilöt
The Machineries of Joy

The Machineries of Joy (1964) on Ray Bradburyn novellikokoelma. == Sisältö == * The Machineries of Joy * The One Who Waits (1951, suom. Hän, joka odottaa kokoelmassa Toiset taivaat) * Tyrannosaurus Rex (1962, suom. Tyrannosaurus Rex kokoelmassa Huhtikuun noita) * The Vacation * The Drummer Boy of Shiloh * Boys! Raise Giant Mushrooms in Your Cellar (1960, suom. Pojat! Kasvattakaa jättiläissieniä omissa kellareissanne! kokoelmassa Toiset taivaat) * Almost the End of the World * Perhaps We Are Going Away (1962, suom. Ehkä me lähdemme pois kokoelmassa Huhtikuun noita) * El Día de Muerte (1947, suom. El día de muerte kokoelmassa Varhaiset varjot) * The Illustrated Woman * Some Live Like Lazarus (1960, suom. Jotkut elävät kuin Lasarus kokoelmassa Huhtikuun noita) * And So Died Riabouchinska (1953, suom. Ja niin kuoli Riabouchinska kokoelmassa Huhtikuun noita) * The Beggar on O'Connell Bridge * Death and the Maiden * A Flight of Ravens * The Best of All Possible Worlds * The Lifework of Juan Díaz (suom. Juan Diazin elämäntyö kokoelmassa Huhtikuun noita) * To the Chicago Abyss (1963, suom. Chicagon syvänteelle kokoelmassa Toiset taivaat) * The Anthem Sprinters Luokka:Vuoden 1964 kirjat Luokka:Yhdysvaltalaiset novellikokoelmat
NaN

NaN (Not a Number, suoraan suomennettuna ’ei-numero’, vakiintumaton suomennos ’epäluku’) on määrittelemätön lukuarvo, jota käytetään esimerkiksi tietojenkäsittelyssä. NaN-lukujen käyttö on esitelty IEEE 754 -liukulukustandardissa. Laskutoimituksia, joiden tuloksena on NaN: * Jos tulos on matematiikassa määrittelemätön, esimerkiksi: ** Mikä tahansa jaettuna nollalla ** Nolla kerrottuna äärettömällä ** Ääretön jaettuna äärettömällä ** Ääretön vähennettynä äärettömällä * Jos muuksi kuin kompleksiluvuksi määritellyn muuttujan arvoksi saadaan kompleksiluku, esimerkiksi: ** Neliöjuuri negatiivisesta luvusta ** Logaritmi negatiivisesta luvusta * Jos laskutoimituksen vähintään yhtenä tekijänä on jo valmiiksi NaN, esimerkiksi: ** NaN + 1 Luokka:Tietokonearitmetiikka
Johdatus metafysiikkaan

Johdatus metafysiikkaan on Riku Jutin vuonna 2001 ilmestynyt metafysiikan oppikirja. Gaudeamuksen kustantama teos keskittyy ontologiaan eli niin sanottuun yleiseen metafysiikkaan. Muun muassa mielen filosofia, filosofinen kosmologia ja filosofinen teologia on rajattu pois. == Vastaanotto == Sami Pihlströmin mukaan etenkin logiikan alkeiden osaaminen auttaa teoksen ymmärtämisessä, koska Juti korostaa logiikan ja ontologian yhteyttä. Ontologian ja tietoteorian välinen suhde voi Pihlströmin mukaan olla keskeisempi kuin mitä Juti esittää. Ontologisen identiteetin eli samuuden käsitteen Juti kääntää 'tunnistettavuudeksi', mikä voi olla harhaanjohtavaa. Ontologisen realismin ja idealismin välisen vastakkainasettelun käsittely jää vähälle huomiolle. == Lähteet == == Aiheesta muualla == * S. Albert Kivinen: Metafysiikka elää ja voi hyvin . Tieteessä tapahtuu 8/2001. Luokka:Suomalaiset filosofian tietokirjat Luokka:Vuoden 2001 kirjat
Craig Thomson (jalkapallotuomari)

Craig Alexander Thomson (s. 20. kesäkuuta 1972 Paisley, Skotlanti) on skotlantilainen jalkapalloerotuomari. Hänestä tuli kansainvälinen erotuomari vuonna 2003.Referee profile Scottish Football Association. Viitattu 27.9.2010. Erotuomariuran ohella hän toimii asianajajana. Hän tuomitsi uransa ensimmäisen ottelun Skotlannin valioliigassa 12. toukokuuta 2002 St. Johnstonen ja Hibernianin välillä.First Scottish Premier match Soccerbase. Viitattu 27.9.2010. Ensimmäisen kansainvälisen ottelunsa hän tuomitsi 18. kesäkuuta 2004. Siinä kohtasivat Pohjois-Irlanti ja Norja. == Lähteet == == Aiheesta muualla == * Craig Thomsonin uratilastot Soccerbase-sivustolla Luokka:Skotlantilaiset jalkapallotuomarit Luokka:Vuonna 1972 syntyneet Luokka:Elävät henkilöt
Freşa

Freşa on turkkilainen virvoitusjuomamerkki. Freşa-juomia valmistaa Çakırmelikoğlu Mineral Water Institutions, joka on perustettu 1997 Giresuniin. Päivittäinen tuotanto on noin 150 000 pulloa kahdessa tehtaassa Giresunissa ja Bursassa. Tuotteita viedään Eurooppaan, Pohjois-Amerikkaan ja Aasiaan. ==Lähteet== Luokka:Virvoitusjuomamerkit Luokka:Turkkilaiset juomat
Recep İvedik

Recep İvedik on vuonna 2008 ilmestynyt turkkilainen komediaelokuva. Elokuvan on ohjannut Togan Gökbakar ja pääosassa näyttelee Şahan Gökbakar. Recep İvedik on ollut Turkin katsotuimpia elokuvia, mutta Recep İvedik 3 oli myydyimpiä elokuvia Turkissa. == Juoni == Recep İvedik on kaupungilla, kun huomaa miehen pudottavan lompakkonsa. Recep ottaa lompakon mukaansa ja menee kotiin. Kun Recep avaa television, hän näkee lompakon pudottaneen miehen. Mies on kuuluisan hotellin omistaja, ja Recep päättää viedä lompakon hänelle. Kun hän saapuu hotellille, hän näkee lapsuuden ihastuksensa. Hotellin omistaja tarjoaa Recepille lompakosta rahaa, mutta Recep haluaa vain huoneen hotellista, jotta hän pääsisi olemaan lapsuuden ihastuksensa kanssa. == Aiheesta muualla == * Luokka:Vuoden 2008 elokuvat Luokka:Turkkilaiset komediaelokuvat
Biaggio Quattrociocche

Biaggio Quattrociocche (24. elokuuta 1882 Giuliano di Roma, Italia - 16. heinäkuuta 1955 Los Angeles, Kalifornia, Yhdysvallat) oli italialais- amerikkalainen harmonikka-alan musiikkijulkaisija ja opettaja. Hän oli Yhdysvaltojen ensimmäinen painettua harmonikkamusiikkia julkaissut nuottikustantaja ja eräs ensimmäisistä yhdysvaltalaisista pianoharmonikansoiton opettajista vuonna 1907. == Tausta == Biaggio Quattrociocche syntyi Giuliano di Romassa Guiseppe Quattrociocchen ja Angela Latinin musikaaliseen perheeseen ja sukuun. Biaggio muutti Yhdysvaltoihin 19-vuotiaana vuonna 1901, alkaen työskennellä New Yorkin musiikkiliikkeissä. Hän työskenteli jonkin aikaa myös pianonrakentajana. == Ura ja elämä == Vuonna 1907 valtaosa Quattrociochen perheestä ja lähisuvusta muutti New Yorkiin ja Biaggio alkoi työskennellä serkkunsa Augusto Iorion avaamassa italialais- amerikkalaisessa harmonikkatehtaassa, Iorio Accordion Factoryssa opettajana ja säveltäjänä. Biaggion opetusinstrumentteja olivat piano, viulu, kornetti sekä, hänen omien sanojensa mukaan, myös pianoharmonikka. Biaggio avioitui Letizia Iorion kanssa huhtikuussa 1911 ja vuonna 1913 perhe muutti Ohion Steubenvilleen, jossa hän perusti julkaisuyhtiön nimeltä B. Quattrociocche Publishing Company vuonna 1916. Quattrociochen omien muistelujen mukaan hänen kustantamonsa oli ensimmäinen harmonikkamusiikkia julkaissut kustantamo vuonna 1916, huolimatta esimerkiksi Pietro Deiron myöhemmistä väitteistä, jonka mukaan hänen Octave Paganin kanssa julkaisemansa nuotit olisivat olleet ensimmäistä julkaistua harmonikkamusiikkia. Ensimmäinen nuottijulkaisu oli Quattrociocchen itsensä säveltämä marssi nimeltä Fior di siepe, jota myytiin 0,25 dollarin kappalehintaan. Quattrocioche on kertonut jopa auttaneensa Pietro Deiroa julkaisutoiminnan alkuun antaen heidän käyttöönsä hänen käyttämänsä julkaisutyylin ilmaiseksi. Hän myi yrityksensä Zampiceni Publications -yhtiölle vähän ennen kuolemaansa 1955. ==Lähteet== Luokka:Harmonikkapedagogit Luokka:Yhdysvaltalaiset kustantajat
Unholyunion

Unholyunion on puolalaisen black metal -yhtye Christ Agonyn ensimmäinen studioalbumi, joka on julkaistu vuonna 1993. == Kappalelista == # # # # == Kokoonpano == * Cezar – laulu, kitara * Ash – basso * Żurek – rummut ==Aiheesta muualla== * * Luokka:Vuoden 1993 albumit Luokka:Vuoden 1993 esikoisalbumit Luokka:Christ Agonyn albumit
Epitaph of Christ

Epitaph of Christ on puolalaisen black metal -yhtyeen Christ Agonyn toinen demo, joka on julkaistu vuonna 1992. Demo julkaistiin yhtyeen omakustanteena mutta myös Carnage Recordsin kautta. Demon julkaisi uudelleen vuonna 1995 nauhalla Baron Records, jolloin levy sisälsi yhtyeen aiemmin julkaiseman demon Sacronocturnin nimellä "Faithless". == Kappaleet == # # # # == Kokoonpano == * Cezar laulu, kitara * Andrzej – basso, laulu * Żurek – rummut, laulu == Aiheesta muualla == * * Epitaph of Christ discogs.com -sivustolla Luokka:Vuoden 1992 albumit Luokka:Christ Agonyn albumit
Sacronocturn

Sacronocturn on puolalaisen black metal -yhtyeen Christ Agonyn esikoisdemo, joka on julkaistu vuonna 1990. Demosta on olemassa kolme eri versiota. ==Kappalelista== # # # # ==Kokoonpano== * Cezar - kitara, laulu * Ash - basso, laulu * Zurek - rummut ==Aiheesta muualla== * * Luokka:Vuoden 1990 albumit Luokka:Christ Agonyn albumit
Piha

Piha on rakennukseen liittyvä alue, joka rajautuu erilleen muusta ympäristöstä. Pihan voi rajata ympäristöstä esimerkiksi aita, tontin raja tai erilainen maankäyttö. Yksityisen talon piha on myös yksityistä aluetta. Jokamiehenoikeudet eivät päde yksityisellä pihalla eli pihapiirissä. Sana piha on erään teorian mukaan sukua sanalle pyhä. Pyhä tarkoitti kiellettyä. Luokka:Asuminen
Teinipop

Teinipop () on yleisnimitys populaarimusiikille, joka on tehty nuorelle kohdeyleisölle ja jota tietoisesti markkinoidaan erityisesti teini-ikäisille. Useimmiten teinipoppia esittävät yhtyeet ja artistit ovat itsekin joko teini- ikäisiä tai nuoria aikuisia.Lamb, Bill. "Teen Pop" . About.com. Teini-pop ei välttämättä aina ole popmusiikkia, vaan se voi olla myös rock-, dance-, R&B-;, hip hop- ja countrymusiikkia. == Historia == Teinipopin juuret ulottuvat aina 1940-luvulle asti, jolloin useat swing-muusikot nousivat teini-ikäisten idoleiksi ja suosikeiksi. Varsinaisesti teini-popin katsotaan alkaneen 1960-luvulla muun muassa Paul Ankan ja Fabianin myötä, sen jälkeen kun rock and roll oli 1950- ja 1960-lukujen taitteessa tullut suosiossa suvantovaiheeseen, ja suuret levy-yhtiöt olivat ryhtyneet tuottamaan teinipoppia. Monissa tapauksissa teinipop oli kuukausipalkkaisten ja ammattimaisten lauluntekijöiden tekemää nuorekasta iskelmämusiikkia, jossa oli mausteena ripaus rockia. Tunnettuja 1960- ja 1970-luvun teinipopyhtyeitä olivat muun muassa The Osmonds ja Bay City Rollers. 1980-luvulla muun muassa New Kids on the Block yhdistettiin monesti teinipopyhtyeeksi, samoin kuin Backstreet Boys, Take That ja NSYNC 1990-luvulla.1990-luvun lopussa ja 2000-luvun alussa suosittuja teinipoppia esittäviä naisartisteja olivat mm. Britney Spears, Christina Aguilera ja Jessica Simpson. 2000-luvulla teini- popiksi luokiteltujen yhtyeiden ja artistien määrä on ollut jatkuvassa kasvussa. Nykyisin muun muassa One Direction, Jonas Brothersin, Tokio Hotelin, Miley Cyruksen, Justin Bieberin ja Jesse McCartneyn tyyliset yhtyeet ja artistit luokitellaan useasti teini-popiksi. Myös pop-punkin, vaihtoehtorockin, metalcoren sekä modernin hip hopin puolella on useita teini- popiksi luokiteltuja artisteja. == Lähteet == Luokka:Populaarimusiikki
Take the Heat off Me

Take the Heat off Me on saksalaiseksi luokiteltavan Boney M. -yhtyeen kesäkuussa 1976 julkaistu esikoisalbumi. Sillä on muun muassa yhtyeen ensimmäiset suuret hitit; ”Daddy Cool” ja ”Sunny”. Albumi nousi Suomessa listaykköseksi kahdeksan viikon ajaksi. Sitä myytiin samalla kultalevyyn oikeuttava määrä. Myös Ruotsissa levystä tuli listaykkönen – kolmen viikon ajaksi. ==Kappaleet== A-puoli # # # # #*Britannian- ja Yhdysvaltain- painoksissa: B-puoli # * # # # ==Kokoonpano== *Liz Mitchell – laulu kappaleissa 3, 5, 6 ja 7, taustalaulu *Marcia Barrett – laulu kappaleissa 2 ja 8, taustalaulu *Frank Farian – laulu kappaleessa 4, taustalaulu *The Rhythm Machine – joukko muusikkoja *Gary Unwinn – bassokitara *Keith Forsey – rummut *Nick Woodland – kitara *Thor Baldursson – kosketinsoittimet ==Lähteet== Luokka:Boney M:n albumit Luokka:Vuoden 1976 esikoisalbumit
Aleksander Casso

Aleksander Casso, oikealta nimeltään Johannes (Hannes) Hyvärinen (2. kesäkuuta 1933 Polvijärvi – 13. marraskuuta 1976 Pyhäselkä) oli suomalainen taikuri. Martonvaaran kylässä syntynyt Hyvärinen aloitti viihdetaiteilijan uransa 17-vuotiaana Arvo Kangasniemen Sirkus Panakoksessa vuonna 1950. Sitä ennen hän teki töitä metsätyömiehenä. Hänen ensimmäinen taiteilijanimensä oli Carambo, ja hän teki fakiiritemppuja, muun muassa 63-senttisen miekan nielemisen. Hän työskenteli myös Sirkus Magyarissa ja Sirkus Huhtalassa. Hyvärisestä mainitaan, että hänellä oli erikoisen notkeat sormet ja kädet sekä taipuisa ranneUnto Martikainen: Legendaarinen taikuri Aleksander Casso. Jokeri 2/1999. ISSN 1797-2795 ja ”pohjoiskarjalaisena verenperintönä luonnonväärät leuat”. 1950-luvulla Hyvärinen alkoi keskittyä taikatemppuihin ja otti nimekseen Aleksander Casso. Hän kiersi yksin muun muassa Itä- ja Pohjois-Suomessa seurojentaloilla ja markkinoilla. Varsinainen menestys alkoi, kun hän liittyi taikurina Take Lehdon ja Arvo Anttosen musiikkiryhmään, joka kiersi eri tilaisuuksissa. Hän esiintyi myös ulkomaillaKarjalainen 18.11.1976. Aleksander Casso saavutti suurimman menestyksen Linnanmäen Teatterihallissa, jonka Peacock-varieteen esiintyjä hän oli toukokuusta syyskuuhun 1966. Eero Taivalsaaren mukaan Casso oli ”kansainvälisen tason taikuri niin illuusio- kuin manipulaationumeroissaan”. Hänen savukenumeronsa, jossa hän hävitti ja loihti esiin savuavia tupakoita, olivat ruotsalaisasiantuntijoiden mukaan maailman huippua. Elämäntavoiltaan hän oli boheemi ja vuosien myötä hän alkoholisoitui.Eero Taivalsaari: Sirkuselämää. Suomalaisen sirkus kautta aikojen. Otava 2006 ==Lähteet== ==Aiheesta muualla== * Yle Areena: Viimeinen keikka: Aleksander Casso, fakiirin notkeat sormet tarttuivat pulloon. Luokka: Suomalaiset taikurit Luokka:Vuonna 1933 syntyneet Luokka:Vuonna 1976 kuolleet
Karinaisten kirkko

pienoiskuva|250px|Karinaisten sankarihaudat ”keskimmäisellä” hautausmaalla. Karinaisten kirkko on Pöytyän seurakunnan kirkko entisen Karinaisten kunnan kirkonkylässä nykyisellä Pöytyällä. Puurakenteinen kirkko on muodoltaan päätytornillinen, korkeilla kylkiäisillä varustettu pitkäkirkko, tyypillistä lounaissuomalaista tyyliä. Tornissa on sipulikupoli ja ikkunat ovat pyörökaariset. Kirkon rakensi Johan Sahlbom. Vuonna 1835 valmistuneessa kirkossa on noin 450 istumapaikkaa. Kirkon pohjoispuolella on Karinaisten ”uusi” hautausmaa, jota on käytetty 1980-luvulta lähtien. Alttaritaulun on maalannut karinaislaissyntyinen kuvanveistäjä Wäinö Aaltonen vuonna 1935. Erillinen kellotapuli on peräisin aikaisemmasta kirkosta, joka valmistui 1764. Kaksinivelisen tapulin ulkomuoto on 1880-luvulta. Tapuli on eri puolella Kyröntietä eli yhdystietä 2250 kuin kirkko, hirsiaidan reunustaman 1700-luvulta olevan ”vanhan” hautausmaan kyljessä. Kirkkoympäristössä on vielä kolmas eli ”keskimmäinen” hautausmaa, joka on 1920-luvulta ja sijaitsee pari sataa metriä kirkosta etelään. Karinaisten sankarihaudat ovat kiviaidan reunustamalla keskimmäisellä hautausmaalla, sankaripatsas on Wäinö Aaltosen Suru. == Aikaisemmat kirkot == Nykyinen kirkko on Karinaisten kolmas kirkko. Ensimmäinen kirkko oli Kyrön kylässä, se oli valmistunut noin vuonna 1620. Toisen kirkon rakensi Antti Piimänen, se valmistui 1764. Tämän kirkon tapuli on säilynyt nykypäivään. == Lähteet == == Aiheesta muualla == Kirkko Luokka:Pöytyän rakennukset ja rakennelmat Luokka:Varsinais-Suomen kirkkorakennukset Luokka:Suomen puiset pitkäkirkot Luokka:Suomen 1830-luvulla rakennetut kirkot
Zemettšinon piiri

Zemettšinon piiri (ven. Земетчинский район) sijaitsee Penzan alueella Venäjällä. Piirin pinta-ala on 2103,2 neliökilometriä, josta 1/3 on metsää. Asukkaita on 26 000 henkeä(vuonna 2010). Heistä 99 % on venäläisiä. Piiri on perustettu vuonna 1928. Vuodesta 1939 lähtien se on kuulunut Penzan alueeseen. Piiri sijaitsee Penzan alueen luoteisosassa. Sillä on yhteistä rajaa Tambovin ja Rjazanin alueiden kanssa sekä Mordvan tasavallan kanssa. Zemettšinon piirin alueella virtaa Vyšajoki ja sen sivujokia. Piirissä on 63 asutuskeskusta. Sen keskuspaikka on Zemettšinon kaupunkimainen taajama, jossa asuu 11 100 ihmistä. Zemettšinosta Penzaan on matkaa noin 153 kilometriä ja paikkojen välillä on rautatieyhteys. Piirin pääelinkeinot ovat teollisuus ja maatalous. Alueella toimii mm. sokeritehdas ja Penzan radiotehtaan verstas. Viime vuosina pienyritysten määrä on lisääntynyt piirin alueella huomattavasti. Alueella toimii yhteensä 29 koulua, urheilukoulu ja lasten luomistyön keskus. Nähtävyyksiin kuuluvat mm. ruhtinas Dolgorukin kartano, ohjaaja Ivan Platonin patsas ja vuonna 1849 rakennettu sokeritehtaan rakennus. ==Aiheesta muualla== * Zemettšinon piiri Penzan alueen sivustolla * Zemettšinon piirin virallinen sivu Luokka:Penzan alueen piirit
Kolyšlein piiri

Kolyšlein piiri (ven. Колышлейский район) on kunnallinen itsehallintoalue Penzan alueella Venäjällä. Vuonna 1928 perustetun piirin pinta-ala on 1 684,7 km². Asukkaita on 26 400 henkeä. Heistä 90% on venäläisiä. Lisäksi piirissä asuu mm. mordvalaisia, tataareja ja ukrainalaisia. Kolyšlein piiri sijaitsee Penzan alueen eteläisessä osassa. Etelässä se rajoittuu Saratovin alueeseen, lounaassa Serdobskin piiriin, luoteessa Kamenskin piiriin, idässä Penzan piiriin ja kaakossa Maloserdobinskin piiriin. Kolyšlein piirin pinnanmuodostus on alankoa. Alueen läpi virtaavat Hopjor ja Kolyšlen -joet. Piiriin kuuluu Kolyšlein taajama (kaupunkikunta) ja 17 maalaiskuntaa. Hallinnollinen keskus on Kolyšlein taajama, josta on 71 km alueen pääkaupunkiin Penzaan. Seudun pääelinkeinoja ovat maatalous ja teollisuus. Alueen kolme tehdasta tuottavat kulutustavaroita, kuten tarvikkeita ruostumattomasta teräksestä ja nahkatuotteita. Teollisuustuotteiden tuotanto muodostaa 75,3 miljoonaa ruplaa. Alueella on myös paljon pk-yrityksiä. Kolyšlein piirin läpi kulkee maantie sekä rautatie. Kolyšlein piirissä toimii 6 esikoulua, 21 yleissivistävää koulua (12 keskikoulua ja 9 peruskoulua) ja kaksi täydennyskoulutuskeskusta. Piirissä on myös kulttuurin ja taiteen laitoksia, kuten museo, kirjasto sekä lasten taidekoulu. Alueella on 26 arkeologista, kulttuurista sekä historiallista muistomerkkiä, joista yksi on omistettu suuressa isänmaallisessa sodassa kuolleille, sekä entinen 1800-luvun lopulla perustettu Skrjabinski-Voznesenskin nunnaluostari. ==Lähteet== *Ves Penzenski krai (venäjäksi) Viitattu 21.9.2010 *Kolyšenskin piiri Penzan alueen sivustolla (venäjäksi) Viitattu 21.9.2010 ==Aiheesta muualla== *Kolyšenskin piiri Penzan alueen tietosanakirjassa (venäjäksi) Luokka:Penzan alueen piirit
Bekovon piiri

Bekovon piiri on Venäjällä Penzan alueen eteläosassa sijaitseva hallinnollinen alue, joka on perustettu vuonna 1928. Piiri rajoittuu pohjoisessa Belinskin, lännessä Tamalinskin, idässä Serdobskin piireihin ja etelässä Saratovin alueeseen. Piirihallinnon keskus on Bekovossa. Piiriin kuuluu 11 kuntaa ja piirissä on 34 asutuskeskusta. Pinta-ala on 1 016 neliökilometriä. Suurin joki on Hopjor, josta haarautuu lukuisia pienempiä jokia. ==Väestö== Asukasluku on 16 800, joista 6 600 asuu kaupungeissa. Asukastiheys on 18 asukasta neliökilometriä kohti. Asukkaista 95,3 % on venäläisiä. Muita kansallisuuksia ovat mordvalaiset (1,4 %), ukrainalaiset (0,9 %), tataarit (0,3 %), valkovenäläiset (0,2 %), tsuvassit (0,1 %) ja muita (1,8 %). ==Liikenneyhteydet== Maantieliikennettä pitkin Bekovosta Penzan kaupunkiin (Bekovo-Nikolskoe-Penza) on 154 km. Piiristä on rautatieyhteys Saratov-Tambov- Moskova-radalle, josta haarautuu rautatie Bekovoon. ==Elinkeinoelämä== Piirin pääelinkeinot ovat teollisuus ja maatalous. Piirissä on mm. sokeritehdas, useita leipomoita, marmeladitehdas. Suurin yritys on Bekovon sokeritehdas, jossa työskentelee n. 750 ihmistä. Sen tuotteiden kysyntää on koko Venäjällä. Maatalouden kokonaistuotanto (v. 2009) oli 665,7 milj. ruplaa. Tärkein tuotanto: maito, liha, vilja ja sokerijuurikas. Karjatuotanto: naudat, siat, lampaat, linnut ja vuohet. Piirissä on noin 153 myyntipistettä. Pienyrityksiä on yli 100 ja noin 300 muuta yksityisyritystä. Näistä suurin osa on maatalousyrityksiä. Viime vuosien aikana etenkin pienyritysten määrä on kasvanut. Piirissä on meneillään vuoteen 2011 saakka kunnallinen ohjelma pienten ja keskisuurten yritysten kehittämiseksi ja tukemiseksi. ==Koulutus== Perusasteen oppilaitoksia on 24, joissa on noin 1640 koululaista. Lisäksi on neljä esikoulua, joissa noin 350 lasta. Opetushenkilökuntaa on noin 415 henkilöä. Muita oppilaitoksia ovat Serdobskin ammattikorkeakoulun Bekovon osasto, musiikkikoulu, lasten urheilukoulu, lasten taidekoulu. ==Nähtävyydet== Lukuisia patsaita 1800-luvulta, Ustinovin kartano, Makarovin kartano, Vvedenskin kirkko, Bekovon piirimuseo ==Tunnettuja henkilöitä== *Pjotr Vasiljevitš Aravin (Петр Васильевич Аравин) historioitsija *Pavel Vasiljevitš Kalinin (Павел Васильевич Калинин) minerologi *Pjotr Mihajlovitš Ustinov (Петр Михайлович Устинов) diplomaatti *Nina Mihajlovna Glotova (Нина Михайловна Глотова) lääketieteen tohtori ==Lähteet== * Bekovon piirin hallinnon viralliset www-sivut * Penzan alueen ensyklopedia-sivut * Mihail Polubojarovin sivusto ==Aiheesta muualla== * Bekovskin piirin hallinnon viralliset www-sivut Luokka:Penzan alueen piirit
Santiago de Compostelan yliopisto

Santiago de Compostelan yliopisto () on julkinen yliopisto Espanjassa Santiago de Compostelassa. Yliopisto on perustettu vuonna 1495, ja sillä on kampuksia Santiago de Compostelan lisäksi Lugossa. Luokka:Espanjan yliopistot ja korkeakoulut Yliopisto